CELEX: 62010CO0496
Language: fi
Date: 2012-01-19
Title: Unioniin tuomioistuimen määräys (kuudes jaosto) 19 päivänä tammikuuta 2012. # Rikosoikeudenkäynti vastaan Aldo Patriciello. # Ennakkoratkaisupyyntö: Giudice di Pace di Venafro - Italia. # Työjärjestyksen 104 artiklan 3 kohdan ensimmäinen alakohta - Euroopan parlamentin jäsen - Erioikeuksista ja vapauksista tehty pöytäkirja - 8 artikla - Solvausta koskeva rikosoikeudenkäynti - Muualla kuin parlamentissa esitetyt lausumat - Parlamentaaristen tehtävien hoidossa ilmaistun mielipiteen käsite - Koskemattomuus - Edellytykset. # Asia C-496/10.

Unionin tuomioistuimen määräys (kuudes jaosto) 19.1.2012 – Rikosoikeudenkäynti, jossa vastaajana on Aldo Patriciello
      (asia C‑496/10)
      Työjärjestyksen 104 artiklan 3 kohdan ensimmäinen alakohta – Euroopan parlamentin jäsen – Erioikeuksista ja vapauksista tehty pöytäkirja – 8 artikla – Solvausta koskeva rikosoikeudenkäynti – Muualla kuin parlamentissa esitetyt lausumat – Parlamentaaristen tehtävien hoidossa ilmaistun mielipiteen käsite – Koskemattomuus – Edellytykset
      Euroopan unionin erioikeudet ja vapaudet – Euroopan parlamentin jäsenet – Koskemattomuus heidän tehtäviään hoitaessaan ilmaisemiensa mielipiteiden tai äänestystensä osalta – Tehtävien hoidossa ilmaistun mielipiteen käsite – Soveltaminen parlamentin jäsentä vastaan vireille pannussa oikeudenkäyntimenettelyssä – Kansallisen tuomioistuimen, jossa asia on pantu vireille, toimivalta (Euroopan unionin erioikeuksista ja vapautuksista tehdyn
         pöytäkirjan 8 artikla) (ks. 15–17 ja 19 kohta sekä tuomiolauselma)
      
      Aihe
      
         
               Ennakkoratkaisupyyntö – Ufficio del Giudice di Pace di Venafro – Euroopan yhteisöjen erioikeuksista ja vapauksista tehdyn
                  pöytäkirjan (EYVL 1967, 152, s. 13) 9 ja 10 artiklan tulkinta – Euroopan parlamentin jäsen, jota syytetään solvauksesta sen
                  vuoksi, että hänen väitetään esittäneen virheellisen syytöksen järjestysvaltaa käyttävän viranomaisen edustajaa kohtaan –
                  Parlamentaaristen tehtävien hoidossa ilmaistun mielipiteen käsite?
               
            Ratkaisu
      Euroopan unionin erioikeuksista ja vapauksista tehdyn pöytäkirjan, joka on liitetty unionisopimukseen, EUT-sopimukseen ja
         Euratomin perussopimukseen, 8 artiklaa on tulkittava siten, että Euroopan parlamentin jäsenen muualla kuin Euroopan parlamentissa
         esittämä lausuma, joka on johtanut solvauksesta nostettuun syytteeseen hänen kotijäsenvaltiossaan, on kyseisessä määräyksessä
         tarkoitetun koskemattomuuden piiriin kuuluva parlamentaaristen tehtävien hoidossa ilmaistu mielipide ainoastaan, jos lausuma
         on subjektiivinen arviointi, jolla on suora ja ilmeinen yhteys tällaisten tehtävien hoitamiseen. Kansallisen tuomioistuimen
         asiana on määrittää, täyttyvätkö kyseiset edellytykset pääasiassa.